**Рок Марк Крысціян Кабарэ** (фр.: Roch Marc Christian Kaboré; нар. 25 красавіка 1957, Уагадугу, Французская Верхняя Вольта) — буркінійскі дзяржаўны дзеяч, прэм’ер-міністр Буркіна-Фасо з 20 сакавіка 1994 года па 6 лютага 1996 года, прэзідэнт Нацыянальнай асамблеі Буркіна-Фасо з 5 чэрвеня 2002 года па 28 снежня 2012 года, прэзідэнт Буркіна-Фасо з 29 снежня 2015 года па 23 студзеня 2022 і міністр нацыянальнай абароны з 13 студзеня 2016 года па той жа час.

Біяграфія
---------

Кабарэ нарадзіўся ў Уагадугу, сталіцы Буркіна-Фасо. Атрымаў сярэднюю адукацыю, што дазволіла яму паступіць ва ўніверсітэт. Пасля скончыў універсітэт у Дыжоне, Францыя. У 1979 годзе атрымаў ступень бакалаўра. Пасля заканчэння вучобы вярнуўся на радзіму.

Некаторы час Кабарэ працаваў у Міжнародным банку Буркіна. У 1984, ва ўзросце 27 гадоў, стаў генеральным дырэктарам банка, гэтую пасаду займаў на працягу пяці наступных гадоў.

Ва ўрадзе Буркіна-Фасо займаў пасады прэм’ер-міністра, спецыяльнага прадстаўніка прэзідэнта, а таксама быў дэпутатам Нацыянальнай асамблеі краіны.

З 1994 па 1996 гады — прэм’ер-міністр Буркіна-Фасо.

Калі ў 1996 годзе была створана партыя Кангрэс за дэмакратыю і прагрэс, Кабарэ сышоў з пасады прэм’ер-міністра і заняў пасаду віцэ-прэзідэнта ва ўрадавай партыі.

6 чэрвеня 2002 г. ён быў абраны на пасаду старшыні Нацыянальнай асамблеі Буркіна-Фасо.

З 1997 па 2002 быў намеснікам старшыні Нацыянальнай асамблеі, а да 2012 — старшынёй.

У лістападзе 2014 года ў краіне пачаліся мітынгі, падставай для якіх паслужыла спроба ўнясення паправак у канстытуцыю, што прадугледжвалі павелічэнне прэзідэнцкага тэрміна Блеза Кампаарэ. Вынікамі стала падзенне ўрада Кампаарэ. В.а. презідэнта Буркіна-Фасо стаў Мішэль Кафандо. Пачалася падрыхтоўка да прэзідэнцкіх выбараў, на якіх Кабарэ высунуў сваю кандыдатуру.

Па выніках прэзідэнцкіх выбараў 29 лістапада 2015 г. абвешчаных у ноч з 30 лістапада па 1 снежня, Кабарэ атрымаў перамогу ў першым туры галасавання, атрымаўшы 53,5 % галасоў. 7 студзеня 2016 года Кабарэ прызначыў на пасаду прэм’ер-міністра вядомага эканаміста Поля Каба Тыеба, які не мае вопыту ў палітыцы.

13 студзеня да прысягі быў прыведзены новы ўрад, у якім Кабарэ заняў пасады міністраў нацыянальнай абароны і па справах ветэранаў, як і яго папярэднік Кампаарэ.

23 студзеня 2022 года Кабарэ быў скінуты ў выніку ваеннага перавароту.

Узнагароды
----------

Камандор і Вялікі афіцэр Нацыянальнага ордэна Буркіна-Фасо, кавалер Вялікага крыжа Ордэна Плеяд.

Прыватнае жыццё
---------------

Жанаты, трое дзяцей. Любіць чытаць і слухаць музыку, займаецца сельскай гаспадаркай. З’яўляецца заступнікам футбольнага клуба першага дывізіёна «Rail Club du Kadiogo[en]», які атрымаў перамогу на чэмпіянаце Буркіна-Фасо па футболе 2005 года.

Зноскі
------

1. ↑  Roch Marc Christian Kaboré // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag Праверана 9 кастрычніка 2017.<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>
2. ↑  Roch Marc Christian Kabore // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. ↑  Roch Marc Christian Kaboré // Munzinger Personen Праверана 26 студзеня 2022.<a href='https://wikidata.org/wiki/Track:Q107343683'></a>
4. 1 2 3 4  Assemblee Nationale (2006). Le President>Біографія на сайті  Архівавана 28 чэрвеня 2008.
5. 1 2  La Petite Academie. (2004). Detail sur la personnalite de KABORE Rock Marc Christian.  Архівавана 28 верасня 2011.
6. ↑  Sana, G. (2002). Roch Marc Christian Kabore: Le grand retour.  Архівавана 28 верасня 2007.
7. ↑  «Feb 1996 — New government — Transformation of ruling party», *Keesing’s Record of World Events*, Volume 42, February, 1996 Burkina, Page 40937.
8. ↑  «RAPPORT DE LA MISSION D’OBSERVATION DE L’ÉLECTION PRÉSIDENTIELLE DU 13 NOVEMBRE 2005» Архівавана 4 сакавіка 2016. democratie.francophonie.org  (фр.)
9. 1 2  Рок Марк Крысціян Кабарэ на сайце ТАСС
10. ↑
11. ↑  [http: //www.gouvernement.gov .bf / spip.php? article1587 Paul Kaba Thieba, nouveau Premier ministre du Burkina Faso] **(нявызн.)**.  Урад Буркіна-Фасо (7 студзеня 2016).(недаступная спасылка)
12. ↑  Liste des membres du gouvernement Paul Kaba Thiéba **(нявызн.)**.  Правительство Буркина-Фасо (13 января 2016). Праверана 18 января 2016.
13. ↑  Burkina Faso president takes defence portfolio in new cabinet **(нявызн.)**.  Agence France-Presse (13 января 2015). Праверана 18 января 2016.
14. ↑  A la découverte des candidats : Roch Marc Christian Kaboré **(нявызн.)**.  Burkina 24 (13 ноября 2015). Праверана 5 декабря 2015.
15. ↑  Burkina Faso présidentielle : portrait de Roch Marc Christian Kabré **(нявызн.)**.  Синьхуа (1 декабря 2015). Праверана 5 декабря 2015.
16. 1 2  BURKINA FASO: Roch Marc Christian Kabore Biography And Profile **(нявызн.)**(недаступная спасылка).  Politico Scope (1 декабря 2015). Архівавана з першакрыніцы 8 снежня 2015. Праверана 5 декабря 2015.

Спасылкі
--------

* Афіцыйны сайт Кабарэ Архівавана 27 красавіка 2019.

|  |  |
| --- | --- |
| ⚙️   У сацыяльных сетках | Твітэр |
| Слоўнікі і энцыклапедыі | Вялікая расійская (навукова-адукацыйны партал) · Brockhaus · Treccani · OpenSanctions |
| Нарматыўны кантроль | GND: 1252548869 · ISNI: 0000 0000 4720 7536 · LCCN: no2008157304 · NTA: 410860263 · VIAF: 63833853 |